রোববার চট্টগ্রাম পাহাড়তলীর হাজী ক্যাম্পে ইসলামিক ফাউন্ডেশন চট্টগ্রাম বিভাগীয় কার্যালয় ও ইমাম প্রশিক্ষণ একাডেমির নবনির্মিত ভবনের উদ্বোধন এবং এ উপলক্ষে এক আলোচনা সভা অনুষ্টিত হবে। ধর্মপ্রতিমন্ত্রী এডভোকেট মোঃ শাহজাহান মিয়া উদ্বোধনী অনুষ্ঠানে প্রধান অতিথি এবং প্রধানমন্ত্রীর বিশেষ সহকারী ও আওয়ামী লীগের যুগ্ম সম্পাদক মাহবুবুল আলম হানিফ, গণপূর্ত মন্ত্রণালয় সম্পর্কিত সংসদীয় স্থায়ী কমিটির সভাপতি  এ বি এম ফজলে করিম চৌধুরী, ধর্ম বিষয়ক মন্ত্রণালয় সম্পর্কি সংসদীয় স্থায়ী কমিটির সদস্য এ বি এম আবুল কাশেম মাস্টার, সামশুল হক চৌধুরী এমপি, আহলে সুন্নাত ওয়াল জমায়াত বাংলাদেশের চেয়ারম্যান আল্লামা কাজী মুহাম্মদ নূরুল ইসলাম হাশেমী (মজিআ), জামেয়া দারুল উলুম মঈনুল ইসলাম হাটহাজারীর মহাপরিচালক আল্লামা মুফতি আহমদ শফি, গওহরডাঙ্গা মাদ্রাসার মাহপরিচালক আল্লামা মুফতি রুহুল আমীন, আল জামেয়াতুল ইসলামিয়া পটিয়ার মহাপরিচালক আল্লামা আবদুল হাফিম বোখারী, যাকাত বোর্ডের সদস্য আল্লামা মাওলানা রুহুল আমিন উজানি ও বুড়িরচর জিয়াউল উলুম  ফাজিল মাদ্রাসার অধ্যক্ষ মাওলানা এম এম ফরিদ উদ্দিন অনুষ্ঠানে বিশেষ অতিথি হিসেবে উপস্থিত থাকবেন বলে ইসলামিক ফাউন্ডেশনের এক সংবাদ বিজ্ঞপ্তিতে জানানো হয়েছে। ইসলামিক ফাউন্ডেশনের মহাপরিচালক শামীম মোহাম্মদ আফজাল উদ্বোধনী অনুষ্ঠানে স্বাগত বক্তৃতা প্রদান করবেন।